APSTIPRINĀTS

 ar Nacionālā kino centra vadītājas 15.09.2020. rīkojumu Nr.52

**Filmēšanas tehnisko nepieciešamību apzināšanas konkursa nolikums**

**NOLIKUMS**

1. **Konkursa mērķis, vispārīgie jautājumi**
	1. Nolikums nosaka Nacionālā kino centra (turpmāk – Kino centrs) rīkotā konkursa “Filmēšanas tehnisko nepieciešamību apzināšanas konkursa nolikums” (turpmāk – Konkurss) norises un publiskā finansējuma piešķiršanas kārtību. Konkurss tiek rīkots, ievērojot Filmu likumu un Ministru kabineta 2010. gada 12. oktobra noteikumos Nr.975 “Kārtība, kādā Nacionālais kino centrs piešķir publisko finansējumu filmu nozares projektiem” (turpmāk – MK noteikumi Nr.975) noteikto kārtību un saskaņā ar Ministru kabineta 2020. gada 18. jūnija rīkojuma Nr.339 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” 1.3. apakšpunktu un rīkojuma anotācijā noteikto skaidrojumu.
	2. Iepazīties ar Konkursa nolikumu var Kino centrā – Rīgā, Peitavas ielā 10 (tālr. 67358878) vai Kino centra mājaslapā [www.nkc.gov.lv](http://www.nkc.gov.lv).
	3. **Konkursa mērķis ir veicināt Latvijas kino un filmu nozares ilgtspējīgu attīstību un konkurētspēju, veicot Latvijas filmu uzņemšanas paviljona nepieciešamības novērtējumu, t.sk. analizējot iespējamos finansēšanas modeļus šāda projekta realizācijai un tā iespējamo ietekmi uz Latvijas kino nozares attīstību – gan nacionālā kino ražošanu, gan iespējamo ārvalstu filmu piesaisti,** izstrādājot filmu uzņemšanas paviljona stratēģisko koncepciju un projektēšanas uzdevumu, kas ietver:
	4. izpētes materiālu, kur analizēta esošā situācija;
	5. izstrādātu iespējamā filmu uzņemšanas paviljona stratēģisko koncepciju, kurā definēti paviljona izmantošanas mērķi, plānoto filmējamo audiovizuālo mākslas darbu veidi u.c.;
	6. pamatnosacījumu, kas būtu nepieciešami filmu uzņemšanas paviljona realizācijai, uzskaitījumu un izvērtējumu;
	7. izstrādātu iespējamo projektēšanas uzdevumu paviljona ēkai un tā ārtelpai, ņemot vērā potenciālo lietotāju vajadzības. Projektēšanas uzdevumā definētas vispārīgās un specifiskās prasības paviljona arhitektūrai, būvkonstrukcijām, elektroapgādei, ūdens apgādei. Projektēšanas uzdevumā izvirzītās prasības jāpamato ar esošu filmu uzņemšanas paviljonu pieredzi un stratēģiskajā koncepcijā izvirzītajiem mērķiem;
	8. izstrādātus priekšlikumus iespējamajiem finansēšanas modeļiem projekta realizācijai un aplēses tā īstenošanai nepieciešamajam finansējuma apjomam;
	9. novērtējumu projekta potenciālajai ietekmei uz Latvijas kino nozares attīstību – gan nacionālā kino ražošanu, gan iespējamo ārvalstu filmu piesaisti.
	10. Konkursa finansējumu veido valsts budžeta programmas “Līdzekļi neparedzētiem gadījumiem” finansējums **20 000 EUR** apmērā**.**
	11. **Konkursa finansējums paredzēts tikai tādām izmaksām, ko iespējams segt līdz 2020. gada 31.decembrim.**
	12. Iesniedzot Konkursā Projektu, projekta iesniedzējs atbalsta gadījumā apņemas to īstenot līdz 2020. gada 31. decembrim.

**II. Projektu iesniedzēji, kas var pretendēt uz finansējumu projektu īstenošanai**

* 1. Projektu Konkursam var iesniegt sīkie (mikro) komersanti, mazie, vidējie, lielie komersanti un Latvijā reģistrētas biedrības vai nodibinājumi.
	2. Uz finansējumu nevar pretendēt, ja:

8.1. projekta iesniedzējs pasludināts par maksātnespējīgu, atrodas likvidācijas procesā, tā saimnieciskā darbība ir apturēta vai pārtraukta, ir uzsākta tiesvedība par projekta iesniedzēja bankrotu;

8.2. projekta iesniedzējam projekta iesniegšanas dienā ir nodokļu parādi un valsts sociālās apdrošināšanas obligāto iemaksu parādi saskaņā ar normatīvajiem aktiem;

* 1. projekta iesniedzējs nav izpildījis saistības, kas izriet no iepriekš ar Kino centru noslēgtajiem finansēšanas līgumiem, t.sk. gada laikā pēc filmas, kura saņēmusi publisko finansējumu, pabeigšanas nav nodevis to Latvijas Nacionālajam arhīvam saskaņā ar Filmu likuma 4.panta 1.daļu (ja attiecināms);
	2. projektu iesniedz raidorganizācija;
	3. vairāk nekā 25% projekta iesniedzēja pamatkapitāla vai balsstiesību pieder valstij vai pašvaldībai, raidorganizācijai vai valsts vai pašvaldību kapitālsabiedrībām.

**III. Projekta sagatavošana un iesniegšana**

1. **Projektu sagatavo datorrakstā latviešu valodā.**
2. **Projektu iesniegšanas termiņš – līdz 2020. gada 30. septembrim plkst.12:00.**
3. Projektu noteiktā termiņā iesniedz **vienā no šādiem veidiem**:
	1. **elektroniska dokumenta formā** atbilstoši normatīvajiem aktiem par elektronisko dokumentu noformēšanu (dokumentam jābūt parakstītam ar drošu elektronisko parakstu), kas tiek nosūtīts uz e-pasta adresi **nkc@nkc.gov.lv**;
	2. **papīra formā 1 (vienā) eksemplārā**, iesniedz Kino centrā Rīgā, Peitavas ielā 10 (tālr. 67358878) vai nosūta pa pastu uz minēto Kino centra adresi. Ja iesniedzējs nosūta projektu pa pastu, tas nodrošina projekta saņemšanu līdz nolikuma 11.punktā noteiktajam termiņam. Pēc norādītā termiņa pa pastu saņemtos projektus nepieņem. Iesniedzot projektu papīra formā, tas jānoformē uz A4 formāta lapām. Projekta pieteikuma lapām jābūt cauršūtām un secīgi sanumurētām, ņemot vērā, ka pirmā lapa ir pieteikuma veidlapa. Lapas nedrīkst būt ieliktas atsevišķos plastikāta vāciņos, projektu noformēšanai nedrīkst izmantot iesiešanu ar spirāli, brošēšanu, laminēšanu un termoiesiešanu. Papīra formā iesniegtā projekta pieteikums konkursam noteiktajos termiņos jānosūta arī elektroniski (PDF formātā, vienā vai divos failos) uz atbalsts@nkc.gov.lv, e-pastā obligāti norādot iesniedzēju un projekta nosaukumu.
4. Neatkarīgi no Konkursa rezultātiem Kino centrs uzglabā iesniegto projektu. Konkursā neatbalstīta projekta gadījumā tas tiek uzglabāts 5 (piecus) gadus no projekta iesniegšanas datuma.
5. Projekta saturs/ iesniedzamie dokumenti:
	1. aizpildīta projekta iesnieguma veidlapa (šī nolikuma 1.pielikums), ko parakstījusi projekta iesniedzēja amatpersona (vai īpaši tam pilnvarota persona – tādā gadījumā jāiesniedz pilnvaras oriģināls vai normatīvajos aktos noteiktā kārtībā apliecināta kopija);
	2. projekta apraksts, kas detalizēti pamato uzdevumu veikšanas gaitu un veidu, kā tiks sasniegts plānotais mērķis (t.sk. komunikācijas metožu, darbu secības un piesaistīto ekspertu funkciju sadalījuma apraksts);
	3. detalizēta projekta kopējo izmaksu tāme (sastādīta atbilstoši Latvijas Republikas nodokļu likumdošanai), kurā jānorāda Konkursā pieprasītā summa un tās sadalījums pa pozīcijām;
	4. detalizētu laika grafiku;
	5. ziņas par projekta veicējiem, kā arī iesniedzēja pieredzi (informācija par projekta iesniedzēju un tā piesaistītajiem speciālistiem – ekspertiem, kuru izglītība, kvalifikācija un profesionālā pieredze atbilst veicamajam uzdevumam – kultūras, audiovizuālās mākslas un kino industrijas ekspertu; tehniskās dokumentācijas un inženierzinātņu ekspertu u.c).

**IV. Projektu vērtēšana**

1. Projektus vērtē Kino centrs un Kino centra izveidota ekspertu komisija (turpmāk – Komisija), kas darbojas saskaņā ar Kino centra apstiprinātu nolikumu.
2. Kino centrs veic projekta un projekta iesniedzēja vērtēšanu atbilstoši šī nolikuma 2.pielikumā norādītajiem administratīvās atbilstības vērtēšanas kritērijiem:
	1. ja projekta iesniedzējs vai projekts 2.pielikumā norādītajos 1.1. – 1.6. un 2.1. - 2.5. atbilstības kritērijos saņēmis vismaz vienu vērtējumu „Nē”, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu;
	2. ja projekts vienā vai vairākos 2. pielikuma 2.6. – 2.11. atbilstības kritērijos saņēmis vērtējumu „Nē”, Kino centrs projekta iesniedzējam nosūta (pa pastu vai uz projekta iesniedzēja norādīto e-pasta adresi) rakstisku pieprasījumu 7 (septiņu) darbdienu laikā no pieprasījuma nosūtīšanas precizēt projektu vai iesniegt Kino centrā papildu informāciju. Pēc pieprasītās informācijas saņemšanas Kino centrs atkārtoti vērtē projekta atbilstību 2.pielikuma 2.6. – 2.11. atbilstības kritērijiem. Ja pēc atkārtotas vērtēšanas projekts 2.pielikuma 2.6. – 2.11. atbilstības kritērijos saņēmis vismaz vienu vērtējumu „Nē” vai projekta iesniedzējs noteiktajā termiņā neiesniedz pieprasīto papildu informāciju, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu.
3. Ja projekts atbilst visiem administratīvās atbilstības vērtēšanas kritērijiem, to turpina izvērtēt Komisija, nosakot projekta atbilstību 3.pielikumā norādītajiem projekta kvalitātes vērtēšanas kritērijiem pēc 3.pielikumā norādītās vērtēšanas metodikas. Projekta gala vērtējums ir visu Komisijas locekļu kopējais vidējais punktu skaits. **Komisija iesaka piešķirt finansējumu projektam, ja** **projekts kvalitātes kritēriju vērtējumā ieguvis ne mazāk kā 70% jeb 16,8 punktus no maksimāli iespējamā punktu skaita (24), komisija sniedz atzinumu par atteikumu piešķirt finansējumu projektam, ja projekta vērtējums ir mazāks kā 70% jeb 16,8 punkti.**
4. Ievērojot Komisijas sniegto atzinumu, Kino centra vadītājs pieņem lēmumu par finansējuma piešķiršanu projekta atbalstīšanai vai atteikumu piešķirt finansējumu, kuru paziņo projekta iesniedzējam. Kino centra vadītājs objektīvu iemeslu dēļ var pagarināt lēmuma pieņemšanas termiņu saskaņā ar Administratīvā procesa likuma 64.panta otro daļu. Paziņojumu par Konkursa rezultātiem publicē Kino centra mājas lapā [www.nkc.gov.lv](http://www.nkc.gov.lv)**.**

**V. Finansēšanas līguma noslēgšana**

1. Kino centrs mēneša laikā pēc lēmuma pieņemšanas par finansējuma piešķiršanu projekta atbalstīšanai, noslēdz ar projekta iesniedzēju finansēšanas līgumu par projekta īstenošanu. Kino centrs pieprasa no projektu iesniedzēja finansēšanas līguma sagatavošanai un uzraudzībai nepieciešamos dokumentus (piemēram, piešķirtā finansējuma izlietojuma tāmi, darbu grafikus, finansēšanas plānu).
2. Piešķirtā finansējuma saņemšanai un attiecīgo projekta īstenošanas izdevumu veikšanai projekta iesniedzējam jāatver norēķinu konts Valsts kasē.
3. Ja finansēšanas līgums par projekta īstenošanu netiek noslēgts noteiktajā termiņā, Kino centrs atceļ lēmumu par finansējuma piešķiršanu projekta atbalstīšanai.
4. Projekta īstenošana un Kino centra veiktā projekta īstenošanas uzraudzība tiek veikta saskaņā ar MK noteikumu Nr.975 VII sadaļā noteikto kārtību un noslēgto finansēšanas līgumu.

**1.PIELIKUMS**

# Filmēšanas tehnisko nepieciešamību apzināšanas konkurss

# Projekta iesnieguma VEIdlapa

|  |  |
| --- | --- |
| **PROJEKTA NOSAUKUMS**  |  |

|  |  |
| --- | --- |
| **PROJEKTA IESNIEDZĒJS (juridiska persona)** |  |
| **Nodokļu maksātāja reģistrācijas numurs** |  |
| **Vadītājs (vārds, uzvārds)** |  |
| **Vadītāja amats** |  |
| **Juridiskā adrese** |  | **LV-** |
| **Faktiskā adrese** **(ja atšķiras no juridiskās adreses)** |  | **LV-** |
| **Tālrunis**  |  | **E-pasts** | **Projekta iesniedzēja (juridiskās personas) e-adrese (izmantota oficiālajai saziņai)** |
|  |  |  |  |  |  |  |  |  |
|  |  | **Datums** | **Mēnesis** | **Gads** |  | **Datums** | **Mēnesis** | **Gads** |
| **PROJEKTA ĪSTENOŠANAS TERMIŅI** | **no** |  |  |  | **līdz** |  |  |  |
| **PROJEKTA KOPĒJĀS IZMAKSAS** | **EUR** |  |
| **NKC PIEPRASĪTAIS FINANSĒJUMS**  | **EUR** |  |
|  |
| **Projekta vadītājS (vārds, uzvārds)** |  |
| **Tālrunis**  |  | **E-pasts** |  |

|  |
| --- |
| **Piekrītu visām projektu konkursa nolikumā noteiktajām prasībām un ar parakstu apliecinu, ka:** **1) ir ievērotas Latvijas Republikas normatīvo aktu (t.sk., Autortiesību likuma) prasības;****2) šajā veidlapā un iesniegtajā projektā norādītās ziņas ir patiesas.****3) projekta iesniedzējam projekta iesniegšanas dienā nav nodokļu un valsts sociālās**  **apdrošināšanas obligāto iemaksu parādu.****4)piekrītu NKC nodoto fizisko personas datu izmantošanai projekta vērtēšanas un uzraudzības nolūkos** |

|  |  |  |  |  |
| --- | --- | --- | --- | --- |
|  |  |  |  |  |
| **Datums** | **Mēnesis** | **Gads** |  | **Projekta iesniedzēja vadītāja vārds, uzvārds un paraksts** |  |

**2.PIELIKUMS**

#### Administratīvās atbilstības vērtēšanas kritēriji

**1. Projekta iesniedzēja atbilstības kritēriji**

|  |  |  |  |
| --- | --- | --- | --- |
| **Nr.p.k.** | **Kritērijs** | **Jā** | **Nē** |
| **1.1.** | **Projekta iesniedzējs atbilst Ministru kabineta 2010. gada 12. oktobra noteikumu Nr.975 "Kārtība, kādā Nacionālais kino centrs piešķir publisko finansējumu filmu nozares projektiem" (turpmāk – noteikumi) 4.punktā minētajiem nosacījumiem, Latvijas filmas veidošanas projekta iesniedzējs atbilst Filmu likuma 8. panta trešajā daļā minētajiem nosacījumiem** |  |  |
| **1.2.** | **Projekta iesniedzējam nav nodokļu parādu un valsts sociālās apdrošināšanas obligāto iemaksu parādu[[1]](#footnote-1)** |  |  |
| **1.3.** | **Projekta iesniedzējs neatbilst grūtībās nonākuša komersanta pazīmēm, kas noteiktas regulas Nr. 651/2014 2. panta 18. punktā[[2]](#footnote-2)** |  |  |
| **1.4.** | **Projekta iesniedzējs ir izpildījis saistības, kuras izriet no iepriekš ar Kino centru noslēgtajiem finansēšanas līgumiem par projektu īstenošanu, tai skaitā saskaņā ar Filmu likuma 4. panta pirmo daļu gada laikā pēc publisko finansējumu saņēmušās filmas pabeigšanas ir nodevis Latvijas Nacionālajam arhīvam filmas oriģinālu vai filmas kopiju tādā formātā, kas ļauj iegūt filmas oriģināla kvalitāti** |  |  |
| **1.5.** | **Projekta iesniedzējs nav raidorganizācija** |  |  |
| **1.6.** | **Vairāk nekā 25 % no projekta iesniedzēja pamatkapitāla vai balsstiesību nepieder valstij vai pašvaldībai, raidorganizācijai vai valsts vai pašvaldību kapitālsabiedrībām** |  |  |

**2. Projekta atbilstības kritēriji**

|  |  |  |  |
| --- | --- | --- | --- |
| **Nr.p.k.** | **Kritērijs** | **Jā** | **Nē** |
| **2.1.** | **Projekts ir iesniegts noteiktajā termiņā** |  |  |
| **2.2.** | **Projekts attiecas uz projektu konkursa mērķi saskaņā ar nolikumu** |  |  |
| **2.3.** | **Projekts ir Latvijas filma saskaņā ar Filmu likuma 3. panta 1. punktu** | Nav attiecināms |
| **2.4.** | **Latvijas spēlfilmas vai dokumentālo filmas veidošanas projekts atbilst noteikumu 16.punktā minētajiem nosacījumiem** |  Nav attiecināms   |
| **2.5.** | **Projekts atbilst noteikumu 17.punktā minētajiem nosacījumiem** |   Nav attiecināms |
| **2.6.** | **Projekta iesnieguma veidlapa ir pilnībā aizpildīta, un to ir parakstījusi projekta iesniedzēja amatpersona vai pilnvarota persona** |   |   |
| **2.7.** | **Ir ievērotas noteiktās prasības attiecībā uz projekta noformējumu, eksemplāru (kopiju) skaitu, iesniegšanas veidu** |   |   |
| **2.8.** | **Ir iesniegti visi nepieciešamie dokumenti** |   |   |
| **2.9.** | **Projektā pieprasītais finansējuma apmērs atbilst nolikumā noteiktajam finansējuma apmēram (ja attiecināms)** |   Nav attiecināms |
| **2.10.** | **Latvijas filmas veidošanas projekta atbilstība noteikumu 6.punktā minētajiem nosacījumiem** |  Nav attiecināms  |
| **2.11.** | **Projektā norādītais līdzfinansējuma apmērs nav mazāks par nolikumā noteikto līdzfinansējuma apmēru (ja attiecināms)** |  Nav attiecināms  |

**3.PIELIKUMS**

**Projekta kvalitātes vērtēšanas kritēriji un vērtēšanas metodika**

|  |  |  |
| --- | --- | --- |
| **Kritērijs** | **Tiek vērtēts** | **Punktu vērtējums par katru no kritērijiem:**  |
| **Projekta profesionālā kvalitāte**  | **Projekta kopējā kvalitāte, kā arī projekta satura izklāsts, piedāvā loģisku un racionālu pamatojumu konkursa mērķa un konkrēto uzdevumu veikšanai. Projekts izstrādāts detalizēti, iekļaujot komunikācijas metožu, darbu secības un piesaistīto ekspertu funkciju sadalījuma aprakstu.** | **Vāji – 1****Viduvēji – 2****Labi – 3****Izcili – 4** |
| **Projekta finanšu, laika un darbības plāna samērojamība**  | **Plānoto aktivitāšu stratēģija un tās pamatojums saistībā ar konkursa mērķi.****Projekta tāmes un kalendārā grafika atbilstība projekta specifikai, kā arī projekta izmaksu atbilstība konkursa finansējumam.** |
| **Projekta iesniedzēja iepriekšējā pieredze**  | **Projekta iesniedzēja iepriek­šējā pieredze līdzvērtīgu projektu īstenošanā, kā arī iepriekšējo projektu vēsture Kino centrā** |
| **Projekta autoru profesionālā kompetence**  | **Projekta komandas, tai skaitā projekta vadītāja, kvalifikācija un pieredze** |
|  | **Kopējais iespējamais punktu skaits projektam** | **16** |

1. Kino centrs pārbauda pretendenta nodokļu parāda neesamību Valsts ieņēmumu dienesta administrētajā nodokļu (nodevu) parādnieku datubāzē <https://www6.vid.gov.lv/> [↑](#footnote-ref-1)
2. Kino centrs pārbauda informāciju Valsts ieņēmumu dienesta un Uzņēmumu reģistra datu bāzēs [↑](#footnote-ref-2)